Imtella' Ottubru 26, 2021 Rapport tan-Nazzjonijiet Magħquda wera li t-temperatura tad-dinja tista' tisħon għal 2.7 gradi Celsius sal-aħħar ta' dan iċ-ċentinarju. Mir-rapport jirriżulta li l-pajjiżi madwar id-dinja għadhom lura ħafna biex jiġġieldu l-impatti tat-tibdil fil-klima u dan l-iżvilupp se jħalli effetti katastrofiċi fid-dinja. Ir-rapport iżda jargumenta li t-tama għadha hemm jekk il-pajjiżi Ewropej iżommu mal-miri ambjentali tagħhom. Ix-xjentisti qalu li biex it-temperatura tibqa' 1.5 grad Celsius il-pajjiżi jeħtieġ li jnaqqsu t-tniġġis b'iktar min-nofs sas-sena 2030. Madwar 50 pajjiż wegħdu li jkun ħielsa mill-karbonju sas-sena 2050. Is-Segretarju Ġenerali tan-Nazzjonijiet Magħquda, Antonio Guterres, qal li dan ir-rapport qed jixgħel il-bozoz ħomor għall-mexxejja dinjin. Appella lill-mexxejja dinjin biex jieħdu l-azzjonijiet meħtieġa qabel ikun tard wisq. But leaders can still make this a turning point to a greener future instead of a tipping point to climate catastrophe" L-Unjoni Ewropea u ċ-Ċina għada se jiltaqgħu wiċċ imb wiċċ għall-ewwel darba ħalli tinstab triq komuni fl-isfida kontra t-tibdil fil-klima.